**О Б Я В Л Е Н И Е**

**ОБЛАСТНА ДИРЕКЦИЯ «ЗЕМЕДЕЛИЕ» - ЛОВЕЧ**

**О Б Я В Я В А К О Н К У Р С:**

За длъжността **“СТАРШИ ЕКСПЕРТ”** в Главна дирекция “Аграрно развитие”, Областна дирекция “Земеделие” – Ловеч

**1.Минимални и специфични изисквания за заемане на длъжността:**

- образование: Висше, образователна степен: “Бакалавър”, област на висше образование:

Аграрни науки и ветеринарна медицина;

- минимален професионален опит – 1 година в област или области свързани с функционалните задължения на длъжността или придобит V младши ранг;

- знания в областта на земеделието и нормативната уредба, свързана с дейността на Министерство на земеделието и храните – Закон за собствеността и ползването на земеделските земи, Закон за възстановяване на собствеността върху горите и земите от горския фонд, Закон за подпомагане на земеделските производители, Закон за арендата в земеделието, Закон за кадастъра и имотния регистър, Наредба № 3 от 29.01.1999 г. за регистрация на земеделските стопани, Закон за животновъдството, Закон за държавния служител

- умения за работа с потребители и в екип, ориентация към резултати, способност да планира и организира работата си;

- компютърна грамотност;

- кандидатите да отговарят на условията на чл. 7 от Закона за държавния служител.

**2. Информация за длъжността:** Осигурява изпълнението на Наредба № 3 от 1999 г. за създаване и поддържане на регистър на земеделските производители; участва в комисии за обследване на земеделски култури; участва в комисии по бракуване на трайни насаждения; участва в комисии по чл.37в и чл.37ж от ЗСПЗЗ; извършва дейности, съгласно Наредба № 23 от 29.12.2015 г. за условията и реда на мониторинг на пазара за зърно;

**3. Начин на провеждане на конкурса:**

- решаване на тест;

- интервю.

**4. Необходими документи за кандидатстване:**

- Заявление за участие в конкурса – по образец /Приложение № 3 към чл.17, ал.2 на Наредбата за провеждане на конкурсите и подбора при мобилност за държавни служители /НПКПМДС

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема длъжността, за която кандидатства. /Декларация по чл. 17, ал. 3, т. 1 от НПКПМДС/;

- Декларация за доброволно и информирано съгласие за обработване на лични данни на основание Регламент (ЕС) 2006/679 на Европейския парламент и на Съвета от 27 април 2016 г.

копия от документи, за придобита образователно-квалификационна степен, допълнителна квалификация и правоспособност;

- копие от документите, удостоверяващи продължителността на професионалния опит или придобития ранг като държавен служител.

**5. Срок за подаване на документите:** 14 календарни дни от публикуване на обявлението.

**6. Размер на основна месечна заплата за длъжността** **„Старши експерт” –** от 780,00 до 1700,00 лв.

**7. Място на подаване на документите:** Областна дирекция “Земеделие”– Ловеч, гр. Ловеч, ул.”Търговска” № 43, етаж 7, стая 702, тел.068/603 962.

**8. Общодостъпно място, на което ще се публикуват списъци или други съобщения във връзка с конкурса:** Информационното табло на Областна дирекция “Земеделие” – Ловеч, гр. Ловеч, ул.”Търговска” № 43, етаж 7